title: Herriko taberna
text: Herriko taberna (d'o basco, «tabierna d'o pueblo», tamién conoixida como arrano taberna en guipuzcua) ye o nombre que reciben as tabiernas a on se reúnen os afiliaus y simpatizants d'a ezquierda abertzale (a ezquierda independentista basca).
  
  Istas tabiernas se caracterizan por as suyas banderas nacionalistas (ikurriñas y arrano beltzas), a presencia de bascoparlants, os pres relativament baixos de bebidas y virolla, y as muestras de solidaridat con os presos bascos.
  
  Persecución
  En abril de 2002 o chuez Baltasar Garzón de l'Audiencia Nacional ordenó a confiscación de 55 heriko tabernas pa replegar os 24 millons d'euros que heba de pagar o partiu politico Batasuna por as pierdas economicas prevocadas por os atentaus d'a kale borroka, alegando que o partiu abertzale estió responsable d'os atentaus y acusando a las tabiernas de financiar istas accions. As tabiernas fueron mesas baixo o control d'as autoridatz.
  
  O 23 d'octubre de 2006, a sala 61 d'o Tribunal Supremo espanyol ordenó a las autoridatz que dentraran en as tabiernas y facieran inventario d'as suyas propiedatz.. Funcionarios d'a Guardia Civil y la Ertzaintza catalogoron as propiedatz de bellas 120 herriko tabernas.
  
  Ditas accions fuoron creticadas por totz os partius abertzales, mesmo o partiu Aralar, y se facioron manifestacions por tot o País Basco
  
  O 12 d'aviento de 2007, 16 chueces d'a sala 61 d'o Tribunal Supremo declaroron que no podeban prebar que as tabiernas perteneixieran a Batasuna.
  
  Referencias
  
  Tabiernas
  Nacionalismo basco